Diari Oficial de la Generalitat Valenciana


Sumari del DOGV 5311, del 26-07-2006 (2006/8898)

RESOLUCIÓ de 13 de juliol de 2006, de la Direcció General d'Administració autonòmica, per la qual s'adjudiquen destinacions als aspirants que han superat les proves selectives de la Convocatòria 10/2004.
-----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5311

Data del DOGV
:   26-07-2006

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2006/8898


Organisme emissor
:   Conselleria de Justícia, Interior i Administracions Públiques

Tipus de document
:   Resolució

RESOLUCIÓ de 13 de juliol de 2006, de la Direcció General d'Administració autonòmica, per la qual s'adjudiquen destinacions als aspirants que han superat les proves selectives de la Convocatòria 10/2004. [2006/8898]  
Per Orde de 24 de gener de 2005, de la Conselleria de Justícia i Administracions Públiques, publicada en el DOGV número 4.938, de 3 de febrer de 2005, es convoquen proves selectives d'accés al grup A, sector administració especial, metges del treball, accés lliure, corresponent a l'oferta d'ocupació pública de 2004 de la Generalitat Valenciana, Convocatòria 10/2004.  
Per resolució de 26 de maig de 2006, del conseller de Justícia, Interior i Administracions Públiques, publicada en el DOGV número 5.275, de 7 de juny de 2006, es publica la relació d'aspirants que han superat les proves selectives citades i se'ls cita per a la presentació de documentació.  
Per Resolució de data 28 de juny de 2006, de la Direcció General d'Administració Autonòmica, publicada en el DOGV núm. 5.297, de 7 de juliol de 2006, es convoca els aspirants seleccionats per a l'elecció de destinació, a fi de complir al que disposa l'article 9.1 de la Llei de Funció Pública Valenciana.  
En acte únic celebrat el dia 12 de juliol de 2006, a la seu de la Conselleria de Justícia, Interior i Administracions Públiques, es procedix a l'elecció de destinació per part del personal que va superar els processos selectius citats.  
En virtut d'això, i en exercici de les competències atribuïdes per l'article 18 del Decret 153/2005, de 28 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria de Justícia, Interior i Administracions Públiques, RESOLC:  
Primer  
Adjudicar amb destinació definitiva al personal que va superar les proves selectives d'accés al grup A, sector administració especial, metges del treball, Convocatòria 10/2004, els llocs de treball que s'especifiquen en l'annex de la present resolució.  
Segon. Cessament i Presa de possessió  
Presa de Possessió.  
L'acte de presa de possessió tindrà lloc el dia 1 de setembre de 2006, a les 12,00 hores a la Conselleria de Justícia, Interior i Administracions Públiques, Direcció General d'Administració Autonòmica, Servici de Provisió de Llocs, C/ Miquelet núm. 5-2n pis, 46200 de València.  
No obstant això i de conformitat amb el que disposa l'article 25.3 del Decret 33/1999, de 9 de març, pel qual s'aprova el Reglament de Selecció i Provisió de Llocs de Treball del personal comprés en l'àmbit d'aplicació de la Llei de la Funció Pública Valenciana, el citat personal disposa d'un mes de termini que finalitzarà el 30 de setembre de 2006, per a prendre possessió de la seua destinació. Si es fera ús del dit termini, durant este no es meritarà cap retribució.  
Cessament  
Els qui han de prendre possessió del lloc de treball adjudicat en virtut del que disposa l'apartat quart d'esta resolució, cessaran d'ofici el dia 31 d'agost de 2006 en el lloc que, si fa el cas, exercisquen.  
Igualment, els qui estiguen exercint amb destinació provisional, o de manera interina, algun dels llocs de treball adjudicats, cessaran d'ofici el dia 31 d'agost de 2006. No obstant, si el nou titular del lloc comunica amb suficient antelació i per escrit a la unitat de personal de la conselleria de què depenga l'esmentat lloc, la data posterior, dins del termini possessori, en la que formalitzarà la presa de possessió, qui exercisca dit lloc provisionalment o interinament podrà ser cessat d'ofici en la data immediata anterior al dia de l'efectiva presa de possessió del nou titular.  
Tercer. Recursos  
La present resolució posa fi a la via administrativa. D'acord amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com als articles 8, 14.2 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, els interessats poden interposar recurs de reposició, amb caràcter potestatiu, davant de l'òrgan que ha dictat esta resolució, en el termini d'un mes a comptar de l'endemà al de la seua publicació. Alternativament, si no es recorre en reposició, pot interposar-se recurs contenciós administratiu davant del jutjat contenciós administratiu de la ciutat de València, en el termini de dos mesos a comptar de l'endemà de la publicació de la present resolució.  
València, 13 de juliol de 2006.. El director general d'Administració Autonòmica: Miguel Antonio Crespo Marzal.